ກອງປະຊຸມສະຫຼຸບການຊີ້ນຳ-ນຳພາຂອງຄະນະພັກກອງບັນຊາການ ປກສ ແຂວງສະຫວັນນະເຂດສະໄໝ ທີ III ປະຈຳປີ 2021.
ກອງປະຊຸມສະຫຼຸບການຊີ້ນຳ-ນຳພາ ຂອງຄະນະພັກກອງບັນຊາການການ ປກສ ແຂວງສະຫວັນນະເຂດ ສະ ໄໝທີ III ປະຈຳປີ 2021 ຂອງຄະນະພັກກອງບັນຊາການ ປກສ ແຂວງ ໄດ້ຈັດຂຶ້ນໃນວັນທີ 15 ກຸມພາ 2022 ນີ້ ໂດຍເປັນປະທານຂອງ ພັອ ສົມໝາຍ ພົມມະຈັນ ຄະນະປະຈຳພັກແຂວງ ເລຂາຄະນະພັກ ຫົວໜ້າກອງບັນຊາການ ປກສ ແຂວງສະຫວັນນະເຂດ,ມີຄະນະພັກກອງບັນຊາການ ປກສແຂວງ, ຮາກຖານພັກ, ໜວ່ຍພັກຮາກຖານ,ຄະນະພັກກອງບັນຊາການ ປກສ ເມືອງ 14 ເມືອງ ແລະ 01 ນະຄອນ ເຂົ້າຮ່ວມ.
ພັອ ສັງທອງ ສີປະເສີດ ຮອງເລຂາຄະນະພັກ ຮອງຫົວໜ້າກອງບັນຊາການ ປກສ ແຂວງ ໄດ້ຜ່ານບົດສະຫຼຸບ ການຊີ້ນຳ-ນຳພາ ຂອງຄະນະພັກກອງບັນຊາການການ ປກສ ແຂວງສະຫວັນນະເຂດ ສະໄໝທີ III ປະຈຳປີ 2021 ເຫັນວ່າ ຄະນະກອງບັນຊາການ ປກສ ແຂວງໄດ້ເອົາໃຈໃສ່ຊີ້ນຳ-ນຳພາບັນດາກົມກອງຈັດຕັ້ງຜັນມະຕິກອງປະຊູມໃຫ່ຍ ຄັ້ງທີ XI ຂອງພັກ ແລະ ກອງປະຊູມໃຫ່ຍ ຄັັ້ງທີ v ຂອງອົງຄະນະພັກກະຊວງ ປກສ,ກອງປະຊູມໃຫ່ຍຂອງອົງຄະນະພັກແຂວງ ຄັ້ງທີ IX ແລະກອງປະຊຸມໃຫ່ຍຂອງອົງຄະນະພັກກອງບັນຊາການ ປກສ ແຂວງ ຄັ້ງທີ III ປະຈໍາປີ 2021, ປະຕິບັດ 04 ແຜນວຽກໃຫ່ຍ 41 ໂຄງການຂອງກະຊວງປ້ອງກັນຄວາມສະຫງົບວາງອອກ ຄື: ນຳພາດ້ານການເມືອງ-ແນວຄິດ,ນຳພາວຽກງານວິຊາສະເພາະ, ເຊິ່ງໄດ້ເອົາໃຈໃສ່ວຽກງານສຶກສາອົບຮົມການເມືອງ-ແນວຄິດ ໃຫ້ແກ່ນາຍແລະພົນຕຳຫຼວດດ້ວຍຫຼາຍເນື້ອໃນ, ຫຼາຍຮູບການຢ່າງຕໍ່ເນື່ອງ, ໃຫ້ມີຄຸນທາດການເມືອງໜັກແໜ້ນ, ມີຄວາມຈົງຮັກພັກດີ,ຕໍ່ພັກ,ຕໍ່ປະເທດຊາດແລະຕໍ່ປະຊາຊົນ, ສຸມໃສ່ຈັດຕັ້ງປະຕິບັດແຜນການ ປະຕິບັດວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ (2021-2023) ສຸມໃສ່ກໍ່ສ້າງຕາໜ່າງປ້ອງກັນຊາດ,ປ້ອງກັນຄວາມສະຫງົບ ໂດຍຫັນເອົາພະນັກງານ-ສະມະຊິພັກ ລົງກໍ່ສ້າງຮາກຖານການເມືອງ, ສຸມໃສ່ ປ້ອງກັນ ປກສ ກຸ່ມບ້ານ,ປກສ ບ້ານ,ຕິດພັນກັບການສ້າງບ້ານປ້ອງກັນຄວາມສະຫງົບ ໃນ 14 ເມືອງ, 01 ນະຄອນ,ຫັນເອົາກຳລັງວິຊາສະເພາະລົງເຄື່ອນໄຫວຈັກຕັ້ງປະຕິບັດໂຄງການຄຸ້ມຄອງຄົນຕ່າງປະເທດ,ໂຄງການຕ້ານອາຊະຍາກຳ,ແກ້ໄຂ ແລະ ສະກັກກັ້ນບັນຫາຢາເສບຕິ, ການນຳພາວຽກງານວິຊາສະເພາະແກ້ໄຂປະກົດການຫຍໍ້ທໍ້ໃນສັງຄົມ, ນຳພາວຽກງານກໍ່ສ້າງພັກ-ພະນະງານ ຂອງພັກໃຫ້ມີຄວາມເຂັ້ມແຂງ ແລະ ເປັນລະບົບ, ສອດຄ່ອງກັບສະພາບຄວາມເປັນຈິງໃນໄລຍະປະຈຸບັນ ຕິດພັນກັບການສ້າງພັກຕາມ 05 ຫຼັກການ 03 ທິດນຳ, ເອົາໃຈໃສ່ປັບປຸງກໍ່ສ້າງພັກໃຫ້ເຂັ້ມແຂງທາງດ້ານເມືອງ-ແນວຄິດ ແລະ ການຈັດຕັ້ງໂດຍສຸມໃສ່ ເປິດບັ້ນດຳເນີນຊິວີດການເມືອງພາຍໃນຄະນະພັກຮາກຖານພັກ ແລະ ໜວ່ຍພັກຢ່າງກວ້າງຂວາງ, ຜ່ານການຈັດຕັ້ງປະຕິບັດຕົວຈິງສາມາດຕີລາຄາຈັດແບ່ງປະເພດຂອງໜ່ວຍພັກສະມາຊິກພັກຄື: ໜວ່ຍພັກທີ່ໄດ້ຮັບມະນາມຍົດເປັນໜ່ວຍພັກປອດໃສເຂັ້ມແຂງ,ໜັກແໜນມີ 34 ໜວ່ຍພັກ, ເທົ່າກັບ 77 % ,ມີສະມາຊິກພັກແຂງ 1.210 ສະຫາຍ,ຍິງ 241 ສະຫາຍ,ສະມາຊິກພັກກາງ 54 ສະຫາຍ,ຍິງ 12 ສະຫາຍ,ບໍ່ໄດ້ຈັດແບ່ງປະເພດ 29 ສະຫາຍ,ຍິງ 08 ສະຫາຍ, ພ້ອມນີ້ຍັງໄດ້ເອົາໃຈໃສ່ຄຸ້ມຄອງປ້ອງກັນພັກຢ່າງເຂັ້ມງວດດ້ວຍການຄຸ້ມຄອງຊິວະປະຫວັດ , ການເຄື່ອນໄຫວຂອງສະມາຊິກພັກ, ເຮັັດວຽກງານກວດກາພັກ ມີຄວາມໂປ່ງໃສ່ໃນການເຄື່ອນໄຫວເຮັດໜ້າທີ່ວຽກງານວິຊາສະເພາະ, ພ້ອມທັງແກ້ໄຂກ່ຽວກັບພະນັກງານສຳມະຊີກພັກທີ່ມີຫາງສຽງສັງຄົມສົ່ງຂ່າວ,ຮ້ອງຟ້ອງ ຮ້ອງທຸກທີ່ພົວພັນເຖີງສະມາຊິພັກເພື່ອເຮັດໃຫ້ພາຍໃນກຳລັງມີຄວາມສະຫງົບດີຂື້ນເທື່ອລະກ້າວ.